“ทองไทย” ขยับขึ้น 3 วันติด รวม 450 บ. ตลาดโลกเปิดบวก ขานรับ “เฟด” แถลงศก.สหรัฐฟื้น
“ทองไทย” ขยับขึ้น 3 วันติด รวม 450 บ. ตลาดโลกเปิดบวก ขานรับ “เฟด” แถลงศก.สหรัฐฟื้น 
“ทองไทย” ขยับขึ้น 3 วันติด รวม 450 บ. ตลาดโลกเปิดบวก ขานรับ “เฟด” แถลงศก.สหรัฐฟื้น
24 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (24 ก.พ.64) เมื่อเวลา 09.31 น.ที่ผ่านมา ปรับขึ้น 50 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลอดทั้งวันมีการประกาศราคาทั้งหมด 3 รอบ รวมราคาปรับขึ้น 150 บาท เป็นการปรับขึ้น 3 วันติด
โดยราคาทองคำแท่งวันนี้ รับซื้ออยู่ที่บาทละ 25,650.00 บาท ขายออกที่ราคาบาทละ 25,750.00 บาท
ทองรูปพรรณ รับซื้ออยู่ที่ราคาบาทละ 25,180.76 บาท ขายออกที่บาทละ 26,250.00 บาท
ราคาทองคำ Spot เช้านี้ปรับเพิ่มขึ้นสู่บริเวณ 1,812 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 2.5 ดอลลาร์ สู่ระดับ 1,805.9 ดอลลาร์  จากการแข็งค่าของสกุลเงินดอลลาร์รับถ้อยแถลงของประธานธนาคารกลางสหรัฐ(เฟด) ที่แสดงมุมมองบวกเกี่ยวกับแนวโน้มเศรษฐกิจของสหรัฐ
นายเจอโรม พาวเวล ประธานเฟด แถลงนโยบายการเงินรอบครึ่งปีต่อคณะกรรมาธิการการธนาคารประจำวุฒิสภาสหรัฐ ได้แสดงมุมมองบวกเกี่ยวกับแนวโน้มเศรษฐกิจของสหรัฐ โดยคาดว่าเศรษฐกิจสหรัฐในปีนี้จะขยายตัว 6% โดยเศรษฐกิจฟื้นตัวขึ้นหลังมีความคืบหน้าในการฉีดวัคซีนในวงกว้าง และจีดีพีสหรัฐอาจจะกลับขึ้นไปแตะระดับก่อนเกิดการแพร่ระบาดของโควิด-19 ในช่วงครึ่งแรกของปีนี้